CELEX: 62017CA0033
Language: mt
Date: 2018-11-13 00:00:00
Title: Kawża C-33/17: Sentenza tal-Qorti tal-Ġustizzja (Awla Manja) tat-13 ta’ Novembru 2018 (talba għal deċiżjoni preliminari tal-Bezirksgericht Bleiburg/Okrajno Sodišče Pliberk – l-Awstrija) – Čepelnik d.o.o. vs Michael Vavti (Rinviju għal deċiżjoni preliminari — Artikolu 56 TFUE — Libertà li jiġu pprovduti servizzi — Restrizzjonijiet — Servizzi fis-suq intern — Direttiva 2006/123/KE — Dritt industrijali — Kollokament ta’ ħaddiema sabiex jitwettqu xogħlijiet ta’ kostruzzjoni — Dikjarazzjoni tal-ħaddiema — Konservazzjoni u traduzzjoni ta’ skedi ta’ ħlas — Sospensjoni tal-pagamenti — Ħlas ta’ garanzija mid-destinatarju ta’ servizzi — Garanzija għal multa eventwali imposta fuq il-fornitur ta’ servizzi)

14.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 16/7
            
         
      Sentenza tal-Qorti tal-Ġustizzja (Awla Manja) tat-13 ta’ Novembru 2018 (talba għal deċiżjoni preliminari tal-Bezirksgericht Bleiburg/Okrajno Sodišče Pliberk – l-Awstrija) – Čepelnik d.o.o. vs Michael Vavti
      (Kawża C-33/17) (1)
      
      ((Rinviju għal deċiżjoni preliminari - Artikolu 56 TFUE - Libertà li jiġu pprovduti servizzi - Restrizzjonijiet - Servizzi fis-suq intern - Direttiva 2006/123/KE - Dritt industrijali - Kollokament ta’ ħaddiema sabiex jitwettqu xogħlijiet ta’ kostruzzjoni - Dikjarazzjoni tal-ħaddiema - Konservazzjoni u traduzzjoni ta’ skedi ta’ ħlas - Sospensjoni tal-pagamenti - Ħlas ta’ garanzija mid-destinatarju ta’ servizzi - Garanzija għal multa eventwali imposta fuq il-fornitur ta’ servizzi))
      (2019/C 16/07)
      Lingwi tal-kawża: il-Ġermaniż u s-Sloven
      
         Qorti tar-rinviju
      
      Bezirksgericht Bleiburg/Okrajno Sodišče Pliberk
      
         Partijiet fil-kawża prinċipali
      
      
         Rikorrenti: Čepelnik d.o.o.
      
         Konvenut: Michael Vavti
      
         Dispożittiv
      
      L-Artikolu 56 TFUE għandu jiġi interpretat fis-sens li jipprekludi leġiżlazzjoni ta’ Stat Membru, bħal dik inkwistjoni fil-kawża prinċipali, li skontha l-awtoritajiet kompetenti jistgħu jimponu fuq il-persuna li tqabbad ix-xogħlijiet stabbilita f’dan l-Istat Membru li tissospendi l-pagamenti lill-parti kontraenti tagħha stabbilita fi Stat Membru ieħor, jew anki li tħallas garanzija għal ammont ekwivalenti għall-prezz li jkun għadu dovut għax-xogħlijiet, sabiex jiġi żgurat il-ħlas tal-eventwali multa li tista’ tiġi imposta fuq din il-parti kontraenti fil-każ ta’ ksur ikkonfermat tad-dritt industrijali tal-ewwel Stat Membru.
      
         (1)  ĠU C 86, 20.3.2017.